السلام عليكم ورحمةالله وبركاته ه\ي اول مره اكتب موضوع في المنتدى لاني ماارضي على ديرتي وادري انكم كلكم مثلي ماابي اطول عليكم انا رحت لمكتب الوسيل ابي اقدم على خدامة جديده وقالي اللي موجود بالمكتب ان فيه خدامة اندونيسيه مسترجعه جربيها وشوفي وقلت له باستخير الليله وبرد لك خبر بكره ورجعت البيت وصليت كم مره استخاره ورديت وكلمته الصبح قلت لها اوكي باخذها واجربها وانا جد من يوم شفت وجها ارتحت لها وخذيتها وتمت عندنا شهرين وماشاءالله الله يسخرها لي بعد شهرين بالضبط جاتني تبكي وقلت لها شفيك قالت لي (مدام انتي واجد زين وانا مااقدر اكتم بصدري مكتب الوسيل ماعطاني راتبي اللي اشتغلته قبل عن الكفيل الاول خذاه واحد اسمه انور جنسيته ايراني ) قلت لها وليش ماكلمتيه قالت لي (مدام المكتب من ياخذونا من المطار لين يدخلونا المكتب يضربونا ضرب ومايعطونا الاوجبة غداء في اليوم وكذا خدامة وصلت وماتصلوا بالكفيل علشان ماتنكشف الجريمه وقولون ماوصلت لانهم يضربونا ضرب ويقولون مانشوفكم قبل 3شهور اللي هي فترة الضمان وبعدها بكيفكم تبون تسافرون او تشردون ببكيفكم ) تدرون شنو معنى خطة المكتب علشان بعد فترة 3شهور الكفيل هو اللي بتحمل الخدامة وهم سياسة منهم علشان تقدم مرة ثانيه ويوم اتصلت باللي اسمة انور قلت له انت انور الايراني قال لي لاانور امريكي جنسيتي امريكي يعني يسوي اللي يبي فالدوحه لان جنسيته امريكي واحنا الضحايا فالخدامة قالت لي يوم تطمنت مني وتبي تروح للسفارة تبلغ بس السفاره قالوا لها تروح للشرطة وعقب يجي دور السفارة وهي تقول خايفة تروح للشرطة شفتوا يعني شكاوينا وهمنا وكل كم شهر ندفع 9800 مافيه فايده مافيه قانون يحفظ حقوقنا ليش مايكون الضمان طول فترة العقد اللي هي (سنتين ) حسبي الله ونعم الوكيل عليهم .